वामपंथी सरकारें खत्म हो रही हैं, उनसे जुड़ी साहित्यिक संस्थाएं एव रचनाकर्मी कन्फ्यूज्ड हैं। एक हताश एवं उद्भ्रांत आदमी की कविता भी उद्भ्रांत ही होगी। भूमंडलीकरण और बाजारवादी व्यवस्था ने शोषण का इतना महीन जाल बुना है कि देश की आम जनता को भान तक नहीं हो पा रहा है। बाजार ने कविता का स्थान छीनने की कोशिश शुरू कर दी है। बाजार विभिन्न माध्यमों से लोगों में ऎसी रूचियां, ऎसे सपने परोस रहा है जिसका विस्तार बाजार के उत्पादों का विस्तार करेगा। कविता को अपना संघर्ष तेज करना होगा।